Gran Hermano (Espainia)

Gran Hermano (euskaraz Anaia Handia) telebista-saio bat da, Zeppelin TV ekoiztetxeak egina eta Telecinco katean 2000ko apirilaren 23tik aurrera emititzen dena. Espainian igorritako lehen telerrealitateko saioa da, eta programaren estreinaldiak %36,5eko kuota lortu zuen. Hortik aurrera, saioaren ia denboraldi guztiak audientzian liderrak izan dira. Inoiz edizio gehien izan dituen telerrealitate programa da.

Ohiko formatu honetan, aurrez aukeratutako pertsona multzo bat, aurrez elkar ezagutzen ez dutenak, etxe batean bildu eta horien bizimodua emititzen da zuzenean. Pertsona horiek lehiatu egiten dira elkarrekin hainbat froga eta bozketaren bitartez, eta horien astero lehiakide bat kaleratzen da, ikusleen aldetik boto gehien jasotzen duena. Irabazlea etxean geratzen den azken pertsona da. John de Mol holandarrak sortu zuen saioa, eta Endemol bere ekoiztetxeak garatu zuen programa. 1999ko irailean emititu zen saioa lehen aldiz Holandan eta geroztik 70tik gora herrialdeetan plazaratu da.

 Aurkezleak 
Telebista-saioko ia edizio guztiak, hamaseigarren ediziora arte, Mercedes Milá aurkezleak gidatu zituen; Gran Hermano 3 kenduta, edizio hura Pepe Navarrok aurkeztu baitzuen. 2016an jakinarazi zen Mercedes Milák saioa utziko zuela betiko, eta, horrenbestez, Jorge Javier Vázquez aurkezleak zuzendu zuen Gran Hermano 17 edizioko galak.

Lehenengo hiru edizioetan ez zen debaterik egon. Laugarren denboralditik aurrera hasi ziren saio hau, eta lehenengo biak Jesús Vázquez aurkezleak gidatu zituen. Hortik aurrera, Jordi Gonzálezek jarraitu zuen mahai-ingurua moderatzen, hamargarren edizioan (Jorge Javier Vázquezek aurkeztu zuena) eta hamalaugarrenean (Frank Blancok ordezkatu zuen) kenduta.

 Galak 
 Aurkezlea Denboraldia 01 02 03 04 05 06 07 08 09 10 11 12 13 14 15 16 17 18 Mercedes Milá Pepe Navarro Jorge Javier Vázquez

 Debateak 
 Aurkezlea Denboraldia 01 02 03 04 05 06 07 08 09 10 11 12 13 14 15 16 17 18 Jordi González Jesús Vázquez Jorge Javier Vázquez Frank Blanco
  Aurkezleak saioa gidatu zuen.
  Aurkezleak ez zuen saioa gidatu.
  Saioa ez zen existitzen.

 Irabazleak 
  Bizitokia  Adina  Lanbidea  Iraupena  Edizioa erdian|15px  Ismael Beiro  Cádiz 25 urte Itsasketa Zientziak eta Tekniketako ikaslea 90 egun 1  Sabrina Mahí  Málaga 23 urte Sustatzailea 101 egun 2  Javito García  Coruña 28 urte Enpresaria 101 egun 3  Pedro Oliva  Zaragoza 33 urte Funtzionarioa 102 egun 4  Nuria Yáñez  Tarragona 31 urte Campingeko harreragilea 112 egun 5  Juanjo Mateo  Alacant 25 urte Taxilaria 109 egun 6  Pepe Herrero  Madril 33 urte Hegaldietako laguntzailea 108 egun 7  Naiala Melo  Tenerife 22 urte Saltzailea 105 egun 8  Judit Iglesias  Coruña 31 urte Soziologoa 98 egun 9  Iván Madrazo  Kantabria 35 urte Enpresaria eta modeloa 123 egun 10  Ángel Muñoz  Madril 32 urte Pilateseko irakaslea 143 egun 11  Laura Campos  Madril 27 urte Industria-operadore 144 egun 12  Pepe Flores  Madril 33 urte Dantzaria 130 egun 12+1 (13)  Susana Molina  Murtzia 23 urte Enpresen Administrazio eta Zuzendaritzako ikaslea eta boluntarioa 127 egun 14  Paula González  Bartzelona 20 urte Saltzailea 91 egun 15  Sofía Suescun  Nafarroa 19 urte Psikologiako ikaslea 101 egun 16  Beatriz Retamal  Valentzia 20 urte Ile-apaintzailea 105 egun 17  Hugo Sierra  Palma Mallorcakoa 43 urte Entrenatzaile pertsonala eta pilates irakaslea 88 egun 18

 Euskal herritarren parte hartzea 
 Eztabaida Espainiako Gran Hermano telesaiotik Argi Gastaka kanporatzeari buruz 
Argi Gastaka Gran Hermano 14 telerrealitateko saiotik kanporatzea 2013ko maiatzean espainiar gizartean eztabaida bizia eragin zuen gertaera izan zen. Saioko arduradunek programan parte hartzen ari zen Argi Gastaka Ganboa lehiakideak, bilbotarra eta 20 urtekoa, "ETAk aurrera jarraitzeko" manifestazio batera joana zela adierazteagatik kanporatu zuten, gazteak berehala txantxa bat zela adierazi eta barkamena eskatuta ere. Kanporatzeak eztabaida bizia eragin zuen, Interneten bereziki, eta gaia mundu mailako trending topic bilakatu zen kanporatzearen ondorengo orduetan.

 Kanpo estekak 
 Webgune ofiziala

Kategoria:Telecincoren telebista saioak
Kategoria:Telebista lehiaketak